పంజాబ్లో పట్టపగలే కాల్చివేతతన భర్తే చంపాడని సోదరి ఆరోపణన్యూఢిల్లీ, అక్టోబరు 18: హరియాణా జానపద గాయని హర్షిత దహియా (22) దారుణహత్యకు గురైంది. పానిపట్లో ప్రదర్శన ముగించుకుని ఢిల్లీ తిరిగి వస్తుండగా ఆమె కారును అటకాయించిన గుర్తు తెలియని దుండగులు హర్షితపై అతి సమీపం నుంచి కాల్పులు జరిపారు. ఈ ఘటనలో తల, మెడ భాగాల్లోకి కనీసం ఏడు బుల్లెట్లు దూసుకుపోవడంతో ఆమె అక్కడికక్కడే మరణించినట్లు పోలీసులు వెల్లడించారు. పానిపట్లో ప్రదర్శన ముగించుకుని హర్షిత ఢిల్లీకి తిరుగు ప్రయాణమైంది. సాయంత్రం 4 గంటల సమయంలో ఆమె కారును ఓవర్టేక్ చేసిన ఇద్దరు వ్యక్తులు.. చాంరాడా గ్రామం వద్ద అడ్డుకున్నారని సీనియర్ పోలీస్ అధికారి దేశ్రాజ్ తెలిపారు. డ్రైవర్తో పాటు హర్షిత సహా కారులో ఉన్న మరో ఇద్దరితో వాగ్వాదానికి దిగారు. అనంతరం హర్షిత తలకు తుపాకీ గురిపెట్టి పలుమార్లు కాల్పులు జరిపి పరారయ్యారు. తనకు ప్రాణభయం ఉందని హర్షిత ఇటీవలే సోషల్ మీడియాలో ఓ వీడియో పోస్ట్ చేసింది. అంతలోనే ఆమె హత్యకు గురికావడం కలకలం రేపింది. మరోవైపు.. హర్షితను తన భర్త దినేశే హత్యచేశాడని ఆమె సోదరి లత ఆరోపించింది. 2014లో హర్షితపై అత్యాచారం, ఆమె తల్లి హత్య కేసులో దినేశ్ ప్రస్తుతం తీహార్ జైలులో ఉన్నాడు. తల్లి హత్యకు సాక్షిగా ఉన్న హర్షితను అడ్డు తొలగించుకునేందుకే ఆమెను అంతమొందించాడని లత ఆరోపించింది.
panjaablo pattapagale kaalchivetatana bharte champadani sodari aaropananyuudillii, aktobaru 18: hariana jaanapada gaayani harshita dahiya (22) daarunahatyaku guraindi. paanipatlo pradarsana muginchukuni dhilli tirigi vastundagaa aame kaarunu atakaayinchina gurtu teliyani dundagulu harshitapai athi sameepam nunchi kaalpulu jariparu. ee ghatanalo tala, meda bhaagaalloki kaneesam edu bulletlu doosukupovadamto aame akkadikakkade maraninchinatlu poliisulu velladinchaaru. paanipatlo pradarsana muginchukuni harshita dhilleeki tirugu prayaanamaindi. saayantram 4 gantala samayamlo aame kaarunu overtek chesina iddaru vyaktulu.. chamrada graamam vadda addukunnarani seanier polies adhikari deshraj telipaaru. drivertho paatu harshita sahaa kaarulo unna maro iddarito vaagvaadaaniki digaaru. anantaram harshita talaku tupaki guripetti palumaarlu kaalpulu jaripi pararayyaru. tanaku praanabhayam undani harshita itivale soshal medialo oo veedio post chesindi. antalone aame hatyaku gurikavadam kalakalam repindi. marovaipu.. harshitanu tana bharta dineshe hatyachesadani aame sodari latha aaropinchindi. 2014loo harshitapai atyaachaaram, aame talli hatya kesulo dinesh prastutam teehar jailulo unnaadu. talli hatyaku saakshigaa unna harshitanu addu tolaginchukunenduke aamenu antamondinchaadani latha aaropinchindi.